ཀུན་བཏུས་
:
མཁས་པའོ། །ཞེས་དང་། བརྟག་པ་གཉིས་པའི་ལེའུ་དང་པོ་ལས། རང་འདོད་ལྷ་མཉམ་རྣལ་འབྱོར་པས། །རང་མཐོང་སྔགས་ཀྱི་ཕ་རོལ་སོན། །ཅེས་གསུངས་པས། རྡོ་རྗེ་སློབ་དཔོན་དུ་དབང་ཐོབ་ཅིང་། བསྙེན་པ་ཡོངས་སུ་རྫོགས་པ། གསང་
སྔགས་རྒྱ་མཚོའི་ཕ་རོལ་ཏུ་སོན་པ། སྔོན་ཆད་ལས་ཀྱི་ཆོ་ག་མཐོང་བ། དཀྱིལ་འཁོར་བྲི་བ་ལ་སོགས་པའི་ལས་ལ་མཁས་ཤིང་ནུས་པ་དང་། ཁྱད་པར་དུ་འདིའི་བྱིན་རླབས་ཐོབ་ཅིང་བརྒྱུད་པ་བར་མ་ཆད་པ་ལས་འོང་བ་ཞིག་ཅིས་ཀྱང་དགོས་པ་
ཡིན༑ གང་ལ་བསྐུར་བའི་སློབ་མའི་མཚན་ཉིད་ནི། སམ་བུ་ཊ་ལས། དབང་དང་བཀའ་གནང་ཐོབ་ནས་ནི། །ཞེས་གསུངས་པའི་དོན། བླ་མེད་ཀྱི་དབང་བསྐུར། མཚན་ཉིད་པ་རྡོ་རྗེའི་ལུས་སྐྱོན་མེད་པར་སྐུ་བཞི་ཡེ་ཤེས་ལྔའི་ས་བོན་ཐེབས་
པ༑ སྦྱང་གཞི་སྦྱོང་བྱེད་ཕྱིན་ཅི་མ་ལོག་པར་བསྒྲིགས་པའི་ཕྱི་ནང་གསང་གསུམ་གྱི་རྟེན་འབྲེལ་གྱི་ཆོ་གས་རྒྱུ་ལམ་འབྲས་བུའི་དུས། རྡོ་རྗེ་འཆང་གི་རྒྱུད་སྡེའི་དགོངས་པ། གྲུབ་པའི་སློབ་དཔོན་རྣམས་ལས། བརྒྱུད་པ་བཞིན་དུ་དབང་བཞི་ཡོངས་སུ་
རྫོགས་པ་ཐོབ་པ། བྱིན་རླབས་ཀྱི་དབང་གིས་སྨིན་ཞིང་། དམ་ཚིག་དང་ལྡན་པའི་གང་ཟག་ལ་ཡོན་ཏན་མ་སྐྱེས་པ་བསྐྱེད་པའམ། སྐྱེས་ཟིན་མི་ཉམས་ཤིང་འཕེལ་བའི་དོན་དུ་སྐུ་གསུང་ཐུགས་ཀྱི་བྱིན་རླབས་འཇུག་པའི་ཐབས་ཡིན་ཏེ། ཆོས་རྗེ་ས་སྐྱ་
པཎྜི་ཏས། །དབང་བསྐུར་ཐོབ་ཅིང་དམ་ཚིག་ལྡན། །དེ་ལ་བྱིན་རླབས་བྱ་ཞེས་གསུངས། །ཞེས་གསུངས་པས་སོ། །དབང་མ་ཐོབ་པ་ལ་རྣམ་འཇོམས་བིར་ལུགས་སོགས་ཀྱི་བྱིན་རླབས་བྱར་མི་རུང་བ་ཡིན་ཏེ། དེ་ཉིད་ལས། དབང་བསྐུར་མེད་པར་
218

ய
আ
།བྱིན་བརླབས་ན། །དམ་ཚིག་ཉམས་པར་ཐུབ་པས་གསུངས། །ཞེས་གསུངས་པ་ལྟར་དབང་གིས་སྨིན་པའི་སློབ་མ་ལ་བྱ་དགོས་པར་བཤད་ལགས། གང་གི་ཚེ་བསྐུར་བའི་དུས་ནི་གཟའ་ཚེས་སྐར་མ་སྦྱོར་བྱེད་བཟང་པོ་
འཛོམ་པའི་ཡར་ངོའམ། དེ་རྣམས་ལྷག་པར་འཛོམ་ན་མར་ངོ་ལ་ཉེས་པ་མེད་དེ། རབ་གནས་ཀྱི་རྒྱུད་ལས། དབང་བསྐུར་དང་ནི་རབ་གནས་ཉིད། །ཡར་གྱི་ངོ་ལ་བརྟག་པར་བྱ། །གཟའ་དང་སྐར་མ་འཛོམ་གྱུར་ན། །མར་གྱི་ངོ་ལ་ཉེས་པ་མེད། །
ཅེས་འབྱུང་བ་ལྟར་དུ་ཡར་ངོ་ལ་བྱ་དགོས་པ་ཡིན། གང་དུ་བསྐུར་བའི་གནས་ནི། དབང་མདོར་བསྟན་ལས། གང་ན་ས་སྐྱོང་ཆོས་ལྡན་ཅིང་། །གང་ཞིག་ཁོ་ནར་སྐྱེ་རྒུ་རྣམས། །བདེར་གནས་ས་འཛིན་རྩོད་མེད་པའི། །གནས་དེར་རྣལ་འབྱོར་བརྩམ་
པར་བྱ། །ཞེས་གསུངས་པ་ལྟར་ས་ཕྱོགས་ཆོས་ལྡན་གྱི་རྒྱལ་པོ་ས་སྐྱོང་ཞིང་ཕྱི་ནང་ཉེར་འཚེ་མེད་པ་དགོས། ཁྱད་པར་དུ་དཀྱིལ་འཁོར་བཞེངས་པའི་གནས་ནི། སྤྱི་རྒྱུད་ལས། མཆོད་རྟེན་ཆེན་པོ་ཉམས་དགའ་དང་། །དབེན་པ་ཡི་ནི་གནས་དག་
དང་༑ །རི་ཡི་རྩེ་མོ་རྒྱ་ཆེན་དུ། །དངོས་གྲུབ་རྣལ་འབྱོར་བརྩམ་པར་བྱ། །ཞེས་བྱ་བ་ལ་སོགས་པ་ཇི་སྐད་བཤད་པའི་མཚན་ཉིད་དང་ལྡན་པ། སྣོད་དང་མི་ལྡན་པའི་སྐྱེ་བོས་དབེན་པ་ཞིག་ཅིས་ཀྱང་དགོས་པ་ལགས། ཇི་ལྟར་བསྐུར་བའི་ཆོ་ག་ལ་སློབ་
དཔོན་གྱི་བྱ་བ་དང་། སློབ་མ་ལ་བྱ་བ་གཉིས་ཀྱི་དང་པོ་ནི། སློབ་དཔོན་གྱིས་མཆོད་པ་བྱིན་གྱིས་བརླབ་པ། བདག་བསྐྱེད་བཟླས་པ་བྱ་བ། མདུན་བསྐྱེད་བསྒྲུབ་ཅིང་མཆོད་བསྟོད་གཏོར་མ་འབུལ་བ། བུམ་པ་བསྒྲུབ་པ་རྣམས་སྔོན་དུ་གྲུབ་ཟིན་
ཉེར་གཅིག་
L

· སྒྲུབ་ཐབས་ཀུན་བཏུས་
ནས༑ གཉིས་པ་ཁྱེད་རྣམས་ཀྱི་ངོ་སྐལ་དུ་གྱུར་པ་སློབ་དཔོན་ལ་རྡོ་རྗེ་རྣམ་འཇོམས་དངོས་ཡིན་སྙམ་པའི་མོས་གུས་དང་ལྡན་པས་བྱིན་རླབས་ཟབ་མོ་ཞུ་བའི་ཡོན་དུ་མཎྜལ་ཕུལ་མཛོད། དེ་ལྟར་མཎྜལ་ཕུལ་ནས་གསོལ་བ་གདབ་པའི་སླད་དུ་ཕྱག་མེ་ཏོག་
དང་བཅས་པའི་ཐལ་མོ་སྦྱར་ནས་འདིའི་རྗེས་ཟློས་ལན་གསུམ་མཛོད། གང་གི་དྲིན་གྱིས་བདེ་ཆེན་ཉིད། །སོགས་ཚིག་རྐང་དྲུག་དང་། ཀུན་མཁྱེན་ཡེ་ཤེས་ཕུང་པོ་ཅན། །ཞེས་སོགས་ཀྱིས་གསོལ་བ་བཏབ་ནས། རྒྱུད་དག་པའི་སླད་དུ་དམིགས་པ་
འདི་བཞིན་མཛོད། མདུན་གྱི་ནམ་མཁར་བླ་མ་དང་གཉིས་སུ་མེད་པའི་རྡོ་རྗེ་རྣམ་པར་འཇོམས་པའི་ལྷ་བདུན་ཅུ་རྩ་ལྔའི་དཀྱིལ་འཁོར་ལ་གཞན་ཡང་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་གསང་སྔགས་དང་རིགས་སྔགས་ཀྱི་ལྷ་ཚོགས་
བསམ་གྱིས་མི་ཁྱབ་པས་བསྐོར་ནས་བཞུགས་པར་མོས།
དེ་རྣམས་ཀྱི་སྤྱན་སྔར་བདག་དང་མཐའ་ཡས་པའི་སེམས་ཅན་ཐམས་ཅད་འཁོད་ནས་སྟོབས་བཞི་ཚང་བའི་སྒོ་ནས་ཚུལ་བཞིན་དུ་བཤགས་པ་ལ་སོགས་པ་ཐུན་མོང་མ་ཡིན་པའི་ཡན་ལག་བདུན་པ་
བགྱི་སྙམ་པས། དོན་དེ་རྣམས་ཡིད་ལ་དྲན་བཞིན་པས་ཐལ་མོ་སྦྱར་ཏེ་འདིའི་རྗེས་ཟློས་མཛོད། དཀོན་མཆོག་གསུམ་ལ་བདག་སྐྱབས་མཆི་ཞེས་སོགས་ལན་གསུམ་བརྗོད་དུ་གཞུག ཞེས་རྒྱུད་དག་པར་བྱས་ནས་དམིགས་པ་འདི་བཞིན་མཛོད། མདུན་
བསྐྱེད་ཀྱི་རྡོ་རྗེ་རྣམ་པར་འཇོམས་པས་བདག་གི་ནད་དང་གདོན་དང་ཐར་པ་དང་ཐམས་ཅད་མཁྱེན་པའི་བར་ཆད་ཐམས་ཅད་ཞི་བར་མཛད་པ་ཡིན་སྙམ་པའི་གུས་འདུད་མཛད་པའི་རྐྱེན་གྱིས། མདུན་བསྐྱེད་ཀྱི་དཀྱིལ་འཁོར་ལས་འོད་ཟེར་བསམ་གྱིས་མི་ཁྱབ་
220

M
ཉེར་གཉིས་
আ
།པ་འཕྲོས་ཁྱེད་རྣམས་ཀྱི་ལུས་ལ་ཕོག་པས་ཚེ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་ཐམས་ཅད་སྦྱངས་ནས་ལུས་འོད་ཕུང་དུ་གྱུར་པར་མོས། དེ་ཡོངས་སུ་གྱུར་པ་ལས་ཁྱེད་རྣམས་སྐད་ཅིག་གིས་རྡོ་རྗེ་རྣམ་པར་
འཇོམས་པ་ཞེས་པ་ནས་ཡུམ་དང་བཅས་པའི་སྐུར་གྱུར་པར་མོས་ནས། སློབ་དཔོན་ཡང་རྡོ་རྗེ་རྣམ་པར་འཇོམས་པར་གསལ་བའི་ཐུགས་ཀར་རྡོ་རྗེ་ཧཱུྃ་གིས་མཚན་པ་ལས་རླུང་ཕྱིར་རྒྱུ་བ་དང་མཐུན་པའི་ཧཱུྃ་བསམ་གྱིས་མི་ཁྱབ་པ་འཕྲོས་པ། སློབ་མ་རྣམས་
ཀྱི་རླུང་ནང་དུ་འཇུག་པ་དང་མཐུན་པར་ཐུགས་ཀའི་ཧཱུྃ་ལ་ཐིམ་པས་ལུས་ཀྱི་ནང་ཐམས་ཅད་གང་བས་བ་སྤུའི་བུ་ག་རྣམས་ནས་ཕྱིར་འཕྲོས་པས་གནས་ཁང་དང་ཡུལ་ཕྱོགས་པའི་འཇིག་རྟེན་གྱི་ཁམས་ཐམས་ཅད་གང་ནས་ནད་གདོན་ལ་སོགས་པ་ཞི་བར་རྒྱུད་
བྱིན་གྱིས་བརླབས་པར་མོས། ཡང་ཐུགས་ཀ་ནས་ཧཱུྃ་ལས་རྡོ་རྗེ་ཧཱུྃ་གིས་མཚན་པ་བསམ་གྱིས་མི་ཁྱབ་པ་འཕྲོས། རླུང་ཕྱིར་རྒྱུ་བ་དང་མཐུན་པར་ཧཱུྃ་བསམ་གྱིས་མི་ཁྱབ་པ་འཕྲོས་པ་སློབ་མའི་རླུང་ནང་དུ་ཞེས་སོགས་ནས་མོས་པ་མཛོད། གུ་གུལ་གྱིས་
བདུག ངག་ཏུ་ཧཱུྃ་ཉེར་གཅིག་བརྗོད། རྡོ་རྗེ་གསོར། དྲིལ་བུ་སྒྲ་དང་བཅས་ཏེ། མི་ཆོད་པ། མི་ཤིགས་པ། བདེན་པ། སྲ་བ། བརྟན་པ། ཐམས་ཅད་དུ་ཐོགས་པ་མེད་པ། ཞེས་བརྗོད་པའི་སྒོ་ནས་བྱིན་གྱིས་བརླབས་ནས། དེ་ཉིད་བརྟན་པའི་
ཕྱིར་དུ་སྤྱི་བོར་རྡོ་རྗེ་རྒྱ་གྲམ་དུ་བཞག་སྟེ། ཏིཥྛ་བཛྲ་གྱིས་བརྟན་པར་བྱས་ནས། དེ་ནས་བྱིན་རླབས་དངོས་ཞུ་བའི་ཡོན་དུ་མཎྜལ་ཕུལ་མཛོད། གསོལ་བ་འདེབས་པ་འདིའི་རྗེས་ཟློས་ལན་གསུམ་མཛོད། བྱང་ཆུབ་རྡོ་རྗེ་སངས་རྒྱས་ལ་ཞེས་སོགས་ཀྱིས་
221

གསོལ་བ་བཏབ་ནས་དམིགས་པ་འདི་བཞིན་མཛོད།
ཐམས་ཅད་བསྲེགས་ཤིང་སྦྱངས་ཏེ། དེ་ཉིད་ལ་དམིགས་ཏེ་ཨོཾ་སྭ་བྷཱ་ཝ་ནས་ཧཾ་ཞེས་སྣང་སྲིད་འཁོར་འདས་ཀྱི་བསྡུས་པའི་ཆོས་ཐམས་ཅད་རང་བཞིན་གྱི་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་པཾ་ལས་པདྨ་དང་རཾ་ལས་ཉི་མའི་དཀྱིལ་
སློབ་དཔོན་གྱི་ཐུགས་ཀ་ནས་འོད་ཟེར་འཕྲོས་པས་ཁྱེད་རྣམས་ཀྱི་ལུས་ལ་ཕོག་པས་ཚེ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་རྣམ་སྨིན་གདོས་བཅས་ཀྱིས་བསྡུས་པའི་ཕུང་པོ་སྐྱེད་མཆེད
འཁོར་དང་བདུད་བཞི་བཙེགས་པའི་སྟེང་དུ་ཧཱུྃ་ལས་སྣ་ཚོགས་རྡོ་རྗེའི་ལྟེ་བ་ཧཱུྃ་གིས་མཚན་པ་ལས་རྡོ་རྗེ་རྣམ་པར་འཇོམས་པ་ཞེས་སོགས་ནས་ཡུམ་དང་བཅས་པའི་དཔྲལ་བར་ཨོཾ་དཀར་པོ་སོགས་ནས་བྱང་ཆུབ་སེམས་དཔའ་གསང་སྔགས་དང་རིག་སྔགས་
ཐམས་ཅད་རྡོ་རྗེ་རྣམ་པར་འཇོམས་པའི་རྣམ་པར་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས་ཏེ། ཛཿཧཱུྃ་བཾ་ཧོཿ ཞེས་པས་ཁྱེད་རྣམས་ལ་གཉིས་སུ་མེད་པར་ཐིམ་པར་མོས། སླར་ཡང་སློབ་དཔོན་གྱི་ཐུགས་ཀའི་ཧཱུྃ་ལས་འོད་ཟེར་འཕྲོས་པས་དབང་གི་ལྷ་
རིགས་ལྔ་འཁོར་དང་བཅས་པ་མདུན་གྱི་ནམ་མཁར་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས་ཏེ། ནམ་མཁར་བཞུགས་པའི་དབང་གི་ལྷ་དང་སློབ་དཔོན་ལྷན་ཅིག་པས་བུམ་པ་བདུད་རྩིས་གང་བ་ཁྱེད་རྣམས་ཀྱི་སྤྱི་བོར་བཞག་སྟེ་དབང་བསྐུར་བར་མོས་པ་
མཛོད༑ སངས་རྒྱས་རྣམས་ནི་ཐམས་ཅད་ཀྱི་ཞེས་སོགས་ནས་ཧཱུྃ་ཞེས་བརྗོད་ཅིང་བུམ་ཆུ་བླུད། ཞེས་གསུང་ཞིང་བུམ་པའི་ཆུས་སྤྱི་བོ་ནས་དབང་བསྐུར་བས་ལུས་ཐམས་ཅད་གང་། དྲི་མ་ཐམས་ཅད་དག དབང་ཐམས་ཅད་ཐོབ། ཆུ་ལྷག་མ་ཡར་
སྒྲུབ་ཐབས་ཀུན་བཏུས་

ח
আ
།ལུད་པ་ལས་མི་བསྐྱོད་པ་རེ་རེས་དབུ་བརྒྱན་པར་མོས་ནས། ནམ་མཁར་བཞུགས་པའི་དབང་གི་ལྷ་རྣམས་ཀྱང་ཁྱེད་རང་ལ་ཐིམ་པར་མོས་པ་མཛོད། སློབ་དཔོན་དཀྱིལ་འཁོར་གྱི་ལྷ་རྣམས་ཀྱིས་མེ་ཏོག་སྤྱི་བོར་བཞག
སྟེ༑ ཨོཾ་སུ་པྲ་ཏིཥྛ་བཛྙཱ་ཡ་སྭཱ་ཧཱས་རབ་ཏུ་གནས་པར་བྱས་པར་མོས་པ་མཛོད། དེ་ནས་སྔགས་ཀྱི་བཟླས་ལུང་གི་སླད་དུ་སློབ་དཔོན་གྱི་ཐུགས་ཀའི་ཧཱུྃ་ཡིག་སྔགས་ཕྲེང་དང་བཅས་པ་ལས་སྔགས་ཕྲེང་གཉིས་པ་བྱུང་། ཞལ་ནས་ཐོན། ཁྱེད་རང་རྣམས་
རྡོ་རྗེ་རྣམ་འཇོམས་སུ་གསལ་བའི་ཞལ་དུ་ཞུགས། ཐུགས་ཀར་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ཡིག་གི་མཐར་གཡས་སྐོར་དུ་འཁོད་པར་བསམས་ལ། ཆེ་བ་བརྗོད་པ་ཚར་གཅིག་བཀླག གཟུངས་དངོས་ཀྱི་རྗེས་གནང་བྱར་གཞུག ཕན་ཡོན་དྲན་པ་
ཚར་གཅིག་བཀླགས་ལ། སློབ་དཔོན་ལ་དྲིན་ལན་གྱི་ཚུལ་དུ་མེ་ཏོག་གཏོར་ནས་འདིའི་རྗེས་ཟློས་མཛོད། བཅོམ་ལྡན་བདག་ལ་སྩལ་ལགས་ཀྱི། །བཅོམ་ལྡན་བདག་ལ་བྱིན་གྱིས་རློབས། །ཞེས་གསོལ་བ་བཏབ་པས། སློབ་དཔོན་གྱིས་ཀྱང་མེ་ཏོག་
ཕྲེང་བ་སྔགས་སུ་བྱས་ཏེ་ཁྱེད་རང་གི་སྤྱི་བོར་བཞག་པར་མོས་པ་མཛོད། བཅོམ་ལྡན་འདི་ལ་སྩལ་ལགས་ཀྱིས། །བཅོམ་ལྡན་འདི་ལ་བྱིན་གྱིས་རློབས། །བཅོམ་ལྡན་འདས་ཀྱི་བྱིན་རླབས་ནི། །འདི་ལ་འགོ་བར་མཛད་དུ་གསོལ། །སྔགས་ཀྱི་དངོས་
གྲུབ་སྩལ་དུ་གསོལ། །བརྟུལ་ཞུགས་བརྟན་པར་མཛད་དུ་གསོལ། །རྡོ་རྗེ་སློབ་མ་རྣམས་ཀྱི་རྒྱུད་ལ་རྡོ་རྗེ་རྣམ་འཇོམས་ཀྱི་གསང་སྔགས་ཀྱི་བྱིན་རླབས་འཇུག་པར་གྱུར་ཅིག ཅེས་བརྗོད་དོ། །དེས་བུམ་དབང་རྗེས་འབྲེལ་དང་བཅས་པ་ཐོབ་པ་ཡིན་ནོ། །

སྒྲུབ་ཐབས་ཀུན་བཏུས་
གསང་དབང་གི་སླད་དུ་དམིགས་པ་འདི་བཞིན་མཛོད།
སློབ་དཔོན་རྡོ་རྗེ་རྣམ་འཇོམས་རང་འོད་ཀྱི་རིག་མ་དང་མཉམ་པར་སྦྱོར་བའི་མཁའ་ནས་ཐིག་ལེ་དཀར་དམར་བསམ་གྱིས་མི་ཁྱབ་པ་བྱུང་སྟེ། ཁྱེད་རང་རྣམས་ཀྱི་མགྲིན་པའི་ནང་དུ་ཐིམ་པས་ལུས་
ཐམས་ཅད་གང་བས་རང་བཞིན་བརྒྱད་ཅུའི་རྟོག་པ་འགགས་ནས་གསལ་སྟོང་གི་ཏིང་ངེ་འཛིན་རྒྱུད་ལ་སྐྱེས་པར་མོས། དེས་གསང་བའི་དབང་ཐོབ་པ་ཡིན་སྙམ་དུ་མོས་པ་མཛོད། ཤེས་རབ་ཡེ་ཤེས་ཀྱི་དབང་གི་སླད་དུ་དམིགས་པ་འདི་བཞིན་
མཛོད༑ ཁྱེད་རང་རྣམས་རྡོ་རྗེ་རྣམ་པར་འཇོམས་པར་གསལ་བ་ཉིད་རང་འོད་ཀྱི་རིག་མ་དང་ཐབས་ཤེས་གཉིས་མེད་ཀྱི་སྦྱོར་བ་བྱས་པས་དགའ་བ་བཞིའི་ཡེ་ཤེས་རྒྱུད་ལ་སྐྱེས་པར་མོས་ནས། པད་ཀོར་དང་བཅས་པས་འཁྱུད་པའི་ཕྱག་རྒྱ་བྱས་པས་ལྷན་
སྐྱེས་ཀྱི་ཡེ་ཤེས་སྐྱེས་པར་མོས་པ་མཛོད། དེས་ཤེས་རབ་ཡེ་ཤེས་ཀྱི་དབང་ཐོབ་པ་ཡིན་ནོ། །དེ་ནས་དབང་བཞི་པའི་སླད་དུ་ཟག་བཅས་ཀྱི་བདེ་བ་དེ་ཟག་མེད་སྟོང་པ་གཟུང་འཛིན་དང་བྲལ་བ་ཆུ་ཟླ་ལྟ་བུར་ཡིན་སྙམ་པ་བསམས་ལ་མ་ཡེངས་པར་མཉམ་
པར་བཞག་གོ །དེ་ལས་རྣམ་རྟོག་གི་སྤུན་ལངས་ན། ཡང་འདི་ལྟར་བསམས་ཏེ། ཕྱི་ནང་སྣོད་བཅུད་འཁོར་འདས་ཀྱི་བསྡུས་པའི་ཆོས་ཐམས་ཅད་རང་གི་སེམས་ཡིན། རྨི་ལམ་གྱི་སྣང་བ་བཞིན། སེམས་དེ་ཡང་སྒྱུ་མ་ཡིན་ཏེ་རྒྱུ་རྐྱེན་འཚོགས་པའི་
དུས་ན་སྣ་ཚོགས་སུ་སྣང་ལ། རྒྱུ་རྐྱེན་མ་འཚོགས་ན་གང་དུའང་མི་སྣང་བ་སྒྱུ་མ་ཡིན། སྒྱུ་མ་ཙམ་དུ་བདེན་པ་མ་ཡིན་ཏེ། ཀུན་རྫོབ་སྔ་མ་ལ་བརྟེན་ནས་ཕྱི་མ་འབྱུང་བ་རྟེན་འབྲེལ་ཡིན་ཞིང་། དོན་དམ་པར་རང་བཞིན་ཅིར་ཡང་མ་གྲུབ་པས་བརྗོད་བྲལ་
:
224

W
আ
།ཡིན་ནོ་སྙམ་དུ་རྣམ་རྟོག་མ་སྐྱེས་པར་མཉམ་པར་རྩེ་གཅིག་བཞག་གོ །དེས་དབང་བཞི་པ་ཐོབ་སྟེ། དེ་ལྟར་དབང་གི་དངོས་གཞི་གྲུབ་ནས། དེ་དག་ཏུ་ཐོབ་པའི་དམ་ཚིག་ལ་བསྲུང་སྡོམ་བགྱི་སྙམ་པས་གཙོ་བོས་
དང་༑ བྱིན་རླབས་ཐོབ་པའི་གཏང་རག་ཏུ་མཎྜལ་དང་། དེང་ནས་སོགས་འདྲའོ། །བྱིན་རླབས་ཐོ་སོགས་དཔེ་ཚན་བཞིའི་ལུང་བྱ། དེས་རྣམ་འཇོམས་བིར་ལུགས་ཀྱི་བྱིན་རླབས་སོགས་གསན་པ་ཡིན་པས་རང་གཞན་གྱི་དོན་རྒྱ་ཆེན་པོ་མཛོད། བསོད་
ནམས་འདི་ཡིས་སོགས་རང་གནས་སུ་བཏང་ངོ་། །གསུམ་པ་རྗེས་ནི་མཆོད་པ་བྱིན་རླབས་དང་། མཆོད་བསྟོད་སོགས་ནས་ནོངས་པ་བཟོད་གསོལ་གྱི་བར་བུམ་བསྐྱེད་བཞིན་བྱ། ཨྃ་ཁྱེད་ཀྱིས་སེམས་ཅན་དོན་ཀུན་མཛད་སོགས་ཀྱི་མཐར། ཨོྃ་བཛྲ་
མཿས་ཡེ་ཤེས་པ་གཤེགས། དམ་ཚིག་པ་རང་ལ་ཐིམ། རང་གི་དཔྲལ་བར་ཨོཾ་དཀར་པོ་སོགས་ཀྱིས་བསྡུ། བསྔོ་བ་དང་བཀྲ་ཤིས་སོགས་བྱའོ། །རྣམ་འཇོམས་བཻར་ལུགས་ཀྱི་བྱིན་རླབས་འདི་ནི་ཀུན་མཁྱེན་རིན་པོ་ཆེས་མཛད་པའི་བྱིན་རླབས་ཀྱི་ཡི་གེ་ི
གཞིར་བྱས། བླ་མ་དམ་པའི་ཕྱག་ལེན་གྱིས་ཅུང་ཟད་བརྒྱན་ནས་རྡོ་རྗེ་འཆང་བུདྡྷ་སིདྷའི་ཞབས་རྡུལ་སྤྱི་བོས་ལེན་པའི་དགེ་སློང་བྲང་ཏི་པས་གཞན་དོན་ལྷུར་མཛད་པའི་དགེ་བའི་བཤེས་གཉེན་དག་གིས་བསྐུལ་བའི་ངོར་མྱོས་བྱེད་ཀྱི་ལོ་རྒྱལ་གྱི་ཟླ་བའི་དགའ་
བ་བཞི་པའི་ཉིན་དཔལ་ཨེ་ཝཾ་ཐར་རྩེར་བྲིས་པའོ།། །།མངྒ་ལཾ༎ ༎

:

ות